รัฐบาลไทย-ข่าวทำเนียบรัฐบาล-ศธ.ประชุมขับเคลื่อนการบูรณาการด้านการศึกษาระดับภาค ภาคตะวันออก
วันศุกร์ที่ 26 ตุลาคม 2561
ศธ.ประชุมขับเคลื่อนการบูรณาการด้านการศึกษาระดับภาค ภาคตะวันออก
กระทรวงศึกษาธิการ จัดประชุมขับเคลื่อนการบูรณาการด้านการศึกษาระดับภาค (ภาคตะวันออก) ของกระทรวงศึกษาธิการ เพื่อชี้แจงแนวนโยบาย สร้างการรับรู้ ระดมความคิดเห็น และข้อเสนอแนะในการขับเคลื่อนการบูรณาการด้านการศึกษาของ 8 จังหวัดภาคตะวันออก
กระทรวงศึกษาธิการ จัดประชุมขับเคลื่อนการบูรณาการด้านการศึกษาระดับภาค (ภาคตะวันออก) ของกระทรวงศึกษาธิการ ระหว่างวันที่24-25ตุลาคม2561ที่จังหวัดระยองเพื่อชี้แจงแนวนโยบาย สร้างการรับรู้ ระดมความคิดเห็น และข้อเสนอแนะในการขับเคลื่อนการบูรณาการด้านการศึกษาของ 8 จังหวัดภาคตะวันออกปีงบประมาณ2562-2563ให้สอดคล้องยุทธศาสตร์ชาติ 20 ปีพร้อมทั้งกําหนดแนวทางดําเนินงานขับเคลื่อนพื้นที่นวัตกรรมการศึกษาภาคตะวันออกและการส่งเสริมเวทีประชาคมเพื่อจัดทํารูปแบบและแนวทางพัฒนาหลักสูตรต่อเนื่องให้เชื่อมโยง ทั้งการศึกษาขั้นพื้นฐาน อาชีวศึกษา และอุดมศึกษา ให้สอดรับกับจุดเน้นพื้นที่เชิงเป้าหมายภาคตะวันออกให้เป็น“ฐานเศรษฐกิจชั้นนําของอาเซียน” ด้วยทิศทางการขับเคลื่อนตาม5ยุทธศาสตร์สําคัญคือ 1) การพัฒนาพื้นที่EECให้ทันสมัยที่สุดในภูมิภาคอาเซียน 2) พัฒนาภาคตะวันออกให้เป็นแหล่งผลิตอาหารที่มีคุณภาพได้มาตรฐานสากล 3) ปรับปรุงมาตรฐานสินค้าและธุรกิจบริการด้านการท่องเที่ยว 4) พัฒนาพื้นที่ให้เป็นประตูเศรษฐกิจเชื่อมโยงกับประเทศเพื่อนบ้าน 5) จัดระบบและบริหารจัดการทรัพยากรธรรมชาติและมลพิษให้มีประสิทธิภาพเพิ่มขึ้น
เมื่อวันพฤหัสบดีที่25ตุลาคม2561 เวลา 10.30 น.ณ โรงแรมโกลเด้นซิตี้ ระยอง อําเภอเมืองระยอง,พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ พร้อมด้วย พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ ว่าที่ร้อยตรีพิรุณ เหมะรักษ์ รองผู้ว่าราชการจังหวัดระยอง นายศรีชัย พรประชาธรรม เลขาธิการสํานักงาน กศน. ตลอดจนผู้ตรวจราชการ ศึกษาธิการภาค ศึกษาธิการจังหวัด ผู้อํานวยการสํานักเขตพื้นที่การศึกษา ข้าราชการ บุคลากรทางการศึกษา และเจ้าหน้าที่กว่า300คน ร่วมรับฟังการสรุปผลการระดมความคิดเห็น รวมทั้งข้อเสนอแนะการดําเนินงานบูรณาการด้านการศึกษาระดับภาค (ภาคตะวันออก)
ภายหลังที่ได้รับฟังการสรุปผล,พล.อ.สุรเชษฐ์ ชัยวงศ์ รมช.ศึกษาธิการกล่าวว่า กระทรวงศึกษาธิการได้น้อมนําพระบรมราโชวาทของพระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) มาเป็นแนวทางการขับเคลื่อนการทํางาน อาทิ พระบรมราโชวาทตอนหนึ่งว่า"งานด้านการศึกษาเป็นงานสําคัญที่สุดอย่างหนึ่งของชาติ เพราะความเจริญและความเสื่อมของชาตินั้น ขึ้นอยู่กับการศึกษาของพลเมืองเป็นข้อใหญ่ ดังนั้น จึงต้องจัดการศึกษาให้เข้มแข็งยิ่งขึ้น"(ในพิธีพระราชทานปริญญาบัตรแก่บัณฑิตวิทยาลัยวิชาการศึกษา ประสานมิตร 12 ธันวาคม 2512) และพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10) ทรงสืบสาน รักษา ต่อยอดศาสตร์พระราชาของในหลวงรัชกาลที่ 9 รวมทั้งมีพระบรมราโชบายด้านการศึกษา ที่มุ่งสร้างพื้นฐานให้แก่ผู้เรียน 4 ด้าน ได้แก่ การสร้างทัศนคติที่ดีต่อบ้านเมือง,การสร้างลักษณะพื้นฐานที่มั่นคง มีคุณธรรม,เรียนแล้วมีงานทํา มีอาชีพ และเป็นพลเมืองดี นับเป็นพระมหากรุณาธิคุณต่อปวงชนชาวไทยมาโดยตลอดอย่างต่อเนื่อง
พร้อมกล่าวแสดงความชื่นชมผู้มีส่วนเกี่ยวข้องกับการทํางานขับเคลื่อนการบูรณาการด้านการศึกษาระดับภาคจนเกิดเป็นภาพการทํางานที่ชัดเจนทั้งในส่วนของแผนงาน เป้าหมาย โครงการ และกิจกรรมต่าง ๆ ซึ่งเป็นไปตามนโยบายของรัฐบาลในการพัฒนาพื้นที่ภาคตะวันออก ให้เป็นเขตเศรษฐกิจชั้นนําของอาเซียน ต่อเนื่องสู่การเป็นเขตเศรษฐกิจชั้นนําของเอเชีย โดยแผนบูรณาการด้านการศึกษาระดับภาคของภาคตะวันออก มีนัยสําคัญต่อการปฏิรูปการศึกษาในพื้นที่ คู่ขนานไปกับการจัดตั้งพื้นที่นวัตกรรมการศึกษา ตามข้อเสนอของคณะกรรมการอิสระเพื่อการปฏิรูปการศึกษาให้มีการกําหนดพื้นที่นวัตกรรมนําร่อง1จังหวัดใน 6 ภาคของประเทศซึ่งขณะนี้ผ่านความเห็นชอบของคณะรัฐมนตรีแล้ว และอยู่ระหว่างการดําเนินการของสภานิติบัญญัติแห่งชาติ โดยที่"จังหวัดระยอง"ได้รับคัดเลือกให้เป็นพื้นที่นวัตกรรมของภาคตะวันออกด้วย
การประชุมครั้งนี้ยังเป็นการพิจารณาทบทวนแผนงานในปีงบประมาณ พ.ศ.2562ให้มีความสมบูรณ์อาจจะต้องเพิ่มเติมปรับปรุงเพื่อให้มีความทันสมัยต่อสถานการณ์ พร้อมการนําเสนอโครงการที่เตรียมวางแผนทํางานในปีงบประมาณ พ.ศ.2563ตามขั้นตอนการเสนอของบประมาณ และแผนการดําเนินงานพื้นที่นวัตกรรมการศึกษาจังหวัดระยองส่วนข้อกังวลในการขับเคลื่อนแผนนั้น ยังไม่มีเรื่องใดที่มีนัยสําคัญเพราะกระทรวงศึกษาธิการได้เตรียมวางแผนเพื่อเสริมสร้างความเข้มแข็งในหลายส่วน อาทิ การจัดหาครูเพิ่มเติม ทั้งในเชิงปริมาณอย่างเพียงพอ และเชิงคุณภาพ ให้ได้ครูที่มีความเชี่ยวชาญในสาขาต่าง ๆ โดยจัดหาครูในระบบปกติ และร่วมมือกับภาคเอกชน เพื่อขึ้นทะเบียนครูพิเศษ ที่เป็นผู้ประกอบการหรือเจ้าของกิจการ ที่มีความเชี่ยวชาญสาขาต่าง ๆ มาเป็นวิทยากรช่วยสอน เป็นต้น
โอกาสนี้ พล.อ.สุรเชษฐ์ ได้กล่าวฝากหลักคิดของการทําตามแผนงานให้เกิดความสมบูรณ์ว่า “คิดให้ครบ ทบทวนเป็นห้วง ๆ ห่วงใยการรับรู้ สู่การบูรณาการ” โดยเฉพาะเรื่องของการสร้างการรับรู้ เป็นข้อย้ําเตือนบ่อยครั้งของพล.อ.ประยุทธ์ จันทร์โอชา นายกรัฐมนตรีที่ได้มอบให้ทุกกระทรวงและทุกหน่วยงาน สร้างการรับรู้อย่างมีนัยสําคัญในทุกขั้นตอนของการทํางาน เพื่อให้ประชาชนและสาธารณชนได้รับรู้ ซึ่งจะช่วยให้เกิดความเข้าใจ และความร่วมมือในการทํางานร่วมกัน นอกจากนี้ฝากถึงแนวทางของการทํางานให้ไปสู่ความสําเร็จด้วยว่า “เราจะทํา นําเพียรคิด จิตฝักใฝ่ หมั่นไตร่ตรอง" เพื่อนําไปปรับใช้ในการทํางานของแต่ละคนแต่ละหน่วยงานต่อไปด้วย
นายอํานาจ วิชยานุวัติ รองปลัดกระทรวงศึกษาธิการกล่าวเพิ่มเติมถึงการจัดประชุมในครั้งนี้ว่า สืบเนื่องจากที่คณะกรรมการขับเคลื่อนการบูรณาการการศึกษาระดับภาค กระทรวงศึกษาธิการ ซึ่งมี พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธาน เห็นชอบให้สํานักงานปลัดกระทรวงศึกษาธิการ (สป.ศธ.) ร่วมกับสํานักงานคณะกรรมการการศึกษาขั้นพื้นฐาน (สพฐ.) จัดโครงการประชุมขับเคลื่อนการบูรณาการการศึกษาระดับภาคของกระทรวงศึกษาธิการ ในพื้นที่ทั้ง6ภาคได้แก่ ภาคใต้ชายแดนที่ปัตตานี, ภาคตะวันออกที่ระยอง, ภาคกลางที่กาญจนบุรี, ภาคเหนือที่เชียงราย, ภาคใต้ที่สตูล และภาคตะวันออกเฉียงเหนือที่ศรีสะเกษ ตามลําดับ
ทั้งนี้ เพื่อสร้างการรับรู้ถึงผลการดําเนินการส่งเสริมเวทีประชาคม พร้อมจัดทํารูปแบบและแนวทางพัฒนาหลักสูตรต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษาในปีที่ผ่านมา รวมทั้งสร้างการรับรู้ถึงการดําเนินงานในพื้นที่นวัตกรรมการศึกษา
ที่สําคัญ คือ เพื่อเป็นการระดมความคิดเห็น ข้อเสนอแนะในการขับเคลื่อนงานกิจกรรมในปีงบประมาณ2562และปีงบประมาณ2563จากผู้เข้าร่วมประชุม เพื่อให้สอดคล้องกับยุทธศาสตร์ชาติ20ปี บรรลุวิสัยทัศน์ประเทศไทย ปี2580 "ประเทศมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญาของเศรษฐกิจพอเพียง" ตลอดจนแผนพัฒนาเศรษฐกิจและสังคมแห่งชาติ ฉบับที่12 (พ.ศ.2560-2564)เชื่อมโยงสู่แผนพัฒนาภาค และการศึกษาภาค ตอบสนองต่อมิติของการพัฒนาประเทศ ทั้งมิติความมั่นคง เศรษฐกิจ สังคม และสิ่งแวดล้อม
สําหรับการประชุมขับเคลื่อนการบูรณาการการศึกษาระดับภาค ของภาคตะวันออกซึ่งเป็นพื้นที่สําคัญที่ตอบสนองการพัฒนาเขตเศรษฐกิจพิเศษภาคตะวันออกของรัฐบาล เพราะเป็นพื้นที่ที่มีการส่งเสริมการพัฒนาด้านการลงทุน อุตสาหกรรมเป้าหมาย เทคโนโลยีดิจิทัล และการท่องเที่ยวในระดับสูง สําหรับขับเคลื่อนประเทศให้มีศักยภาพด้านการแข่งขันในภูมิภาค และจําเป็นต้องใช้มิติการศึกษาเพื่อเป็นเครื่องมือและฐานรากไปสู่การพัฒนาในด้านต่าง ๆ
ดังนั้น การประชุมครั้งนี้จึงถือเป็นโอกาสสําคัญของกระทรวงศึกษาธิการในการดําเนินงานให้สอดคล้องกับนโยบายของรัฐบาลอย่างเป็นรูปธรรม
สรุปผลการประชุมระดมความคิดเห็น
และข้อเสนอแนะการดําเนินงาน
1)การดําเนินงานพื้นที่นวัตกรรมการศึกษา ภาคตะวันออก
นําร่องที่จังหวัดระยองเนื่องจากเป็นจังหวัดที่อยู่ในพื้นที่EECมีนิคมอุตสาหกรรมSmartและนิคมอุตสาหกรรมเหมราช อีสเทิร์นซีบอร์ด4อยู่ในพื้นที่ด้วย ดังนั้น การพัฒนานวัตกรรมการศึกษา จึงต้องสอดคล้องกับทิศทางของEECในด้านนวัตกรรมดิจิทัล โดยได้มีการจัดตั้งสถาบันการสอนและการเรียนรู้จังหวัดระยองRayong Teaching and Learning Academyที่เป็นนวัตกรรมการศึกษาเพื่อพัฒนาศักยภาพด้านวิชาการ บุคลากร หลักสูตรการจัดการเรียนการสอน ความร่วมมือในการจัดการศึกษาที่ตอบโจทย์บริบทจังหวัดระยอง ความต้องการและความแตกต่างทางสังคม สร้างความเป็นผู้นําและต้นแบบการจัดการศึกษา เป็นองค์กรลักษณะBusiness Modelตลอดจนการสร้างผู้นํากล้าเปลี่ยน สถานศึกษาต้นแบบ15แห่ง ด้วยนวัตกรรมการศึกษาเพื่อปรับเปลี่ยนกระบวนทัศน์ทางการศึกษา เริ่มต้นจากการเปลี่ยนแปลงทางกายภาพ ทําให้นักเรียนมีพื้นที่การเรียนรู้ แหล่งเรียนรู้ และกิจกรรมการเรียนรู้ ที่สอดคล้องกับวิถีชีวิต พัฒนาการ และสมรรถนะที่สําคัญ ในบริบทของจังหวัด “ระยอง เมืองดิจิทัล เมืองน่าอยู่” โดยการระดมแนวคิดของผู้บริหารโรงเรียนทั้ง15แห่ง เน้นการสร้างสิ่งแวดล้อมที่มี“คุณค่า”ส่งเสริมการเรียนรู้แก่นักเรียนและชุมชนอย่างแท้จริง, มีภูมิทัศน์ สะอาด สวยงาม ปลอดภัย พอเพียง ทั่วถึง สอดคล้องกับวัยผู้เรียน รองรับผู้พิการ (Universal Design), สร้างการมีส่วนร่วมด้านสุขภาวะ ระหว่างโรงเรียนกับโรงงานอุตสาหกรรม มีพื้นที่ แหล่งเรียนรู้ ห้องปฏิบัติการ ศูนย์การเรียนรู้(Learning Space)บนฐานเศรษฐกิจพอเพียง เพื่อสร้างทักษะอาชีพ และการเป็นผู้ประกอบการ
นอกจากนี้ ยังมีการควบรวมสถานศึกษาปรับหลักสูตรการเรียนการสอน เพื่อการมีงานทําและการพัฒนาพื้นที่EECซึ่งเป็นนวัตกรรมการศึกษาเพื่อตอบโจทย์ความต้องการพัฒนากําลังคนด้านอาชีวศึกษา เป็นแบบแผน (Platform)ใหม่ ในการแก้ปัญหาและสร้างภาพลักษณ์ใหม่ของการเรียนอาชีวศึกษา โดยความร่วมมือของสถาบันทางการศึกษาในพื้นที่และวิทยาลัยเทคนิคบ้านค่าย เพื่อปรับเปลี่ยนจากวิทยาลัยอาชีวศึกษาเป็น สถาบันเตรียมวิศวกร ที่ตอบโจทย์ความต้องการกําลังคนในพื้นที่ ซึ่งมีหลักสูตรและการจัดการเรียน การสอนต่อเนื่อง เชื่อมโยง กับมหาวิทยาลัยเทคโนโลยีพระจอมเกล้า พระนครเหนือ ซึ่งเป็นมหาวิทยาลัยในพื้นที่เดียวกัน เป็นการสร้างความเข้มแข็งและการขับเคลื่อนไปในทิศทางเดียวกัน
2)การขับเคลื่อนแผนบูรณาการด้านการศึกษาระดับภาค ภาคตะวันออก
ซึ่งประกอบด้วย8จังหวัดได้แก่ จังหวัดชลบุรี ฉะเชิงเทรา ระยอง ตราด จันทบุรี นครนายก ปราจีนบุรี และสระแก้ว มีจุดเน้นพื้นที่เชิงเป้าหมาย คือ“ฐานเศรษฐกิจชั้นนําของอาเซียน”โดยมีทิศทางยุทธศาสตร์เพื่อการพัฒนาใน5ยุทธศาสตร์สําคัญ ได้แก่1)พัฒนาEECให้ทันสมัยที่สุดในภูมิภาคอาเซียน2)พัฒนาภาคตะวันออกให้เป็นแหล่งผลิตอาหารที่มีคุณภาพและได้มาตรฐานสากล3)ปรับปรุงมาตรฐานสินค้าและธุรกิจบริการด้านการท่องเที่ยว4)พัฒนาเขตพัฒนาเศรษฐกิจพิเศษ (Special Economic Zone: SEZ) ให้เป็นประตูเศรษฐกิจเชื่อมโยงกับประเทศเพื่อนบ้านให้เจริญเติบโตอย่างยั่งยืน5)เร่งแก้ปัญหาทรัพยากรธรรมชาติที่มีความวิกฤตและจัดระบบการบริหารจัดการมลพิษให้มีประสิทธิภาพเพิ่มขึ้น
3)การส่งเสริมเวทีประชาคม เพื่อจัดทํารูปแบบและแนวทางพัฒนาหลักสูตรต่อเนื่องเชื่อมโยงการศึกษาขั้นพื้นฐาน กับอาชีวศึกษา และอุดมศึกษา
แต่เดิมพบปัญหาในเรื่องของการผลิตกําลังคนไม่สอดคล้องกับความต้องการในแต่ละพื้นที่ และระบบการศึกษาขั้นพื้นฐาน การอาชีวศึกษา ไปจนถึงอุดมศึกษา ยังขาดความเชื่อมโยงต่อเนื่องกัน ทั้งยังไม่เท่าทันกับการพัฒนาของเทคโนโลยีในสถานประกอบการที่มีความก้าวหน้าไปมาก รวมทั้งทิศทางการเปลี่ยนแปลงทางเศรษฐกิจของประเทศด้วย โดยมีแนวทางขับเคลื่อน ดังนี้
ปีงบประมาณ2561ได้มีการทบทวนการพัฒนารูปแบบและแนวทางการพัฒนาหลักสูตร ให้ต่อเนื่องเชื่อมโยงการศึกษาขั้นพื้นฐานกับอาชีวศึกษาและอุดมศึกษาในระดับจังหวัด รวมจํานวน 36 หลักสูตร แบ่งเป็น สํานักงานศึกษาธิการภาค3จํานวน 4 หลักสูตร และศึกษาธิการจังหวัดในพื้นที่ จํานวน16หลักสูตร อาทิ หลักสูตรอัศจรรย์ตองกล้วย โรงเรียนอุบลรัตนราชกัญญาราชวิทยาลัย จังหวัดนครนายก, หลักสูตรการทําอิฐประสานและบัญชี โรงเรียนบ้านหนองสองห้อง จังหวัดปราจีนบุรี, หลักสูตรหุ่นยนต์ศึกษา สํานักงานศึกษาธิการจังหวัดสระแก้ว, หลักสูตรเกษตรศาสตร์ โรงเรียนสนามชัยเขตและวิทยาลัยการอาชีพพนมสารคาม จังหวัดฉะเชิงเทรา, ประกาศนียบัตรวิชาชีพชั้นสูง ประเภทวิชาอุตสาหกรรม สาขาวิชาช่างอากาศยาน วิทยาลัยเทคนิคฉะเชิงเทรา, วิศวกรรมศาสตรบัณฑิต สาขาวิชาวิศวกรรมระบบอัจฉริยะ (ต่อเนื่อง) มหาวิทยาลัยศรีนครินทรวิโรฒ องครักษ์ เป็นต้น และสํานักงานศึกษาธิการภาค 9 จํานวน 4 หลักสูตร และศึกษาธิการจังหวัดในพื้นที่ จํานวน12หลักสูตร อาทิ หลักสูตรบูรณาการระเบียงเศรษฐกิจภาคตะวันออก โรงเรียนห้วยยางศึกษา จังหวัดระยอง, หลักสูตรข้าวเกรียบเห็ดเรขาคณิต โรงเรียนบ้านหนองเสือช้าง จังหวัดชลบุรี, หลักสูตรภูมิปัญญางานไม้ พื้นบ้านจันทบูร โรงเรียนวัดพลับพลา (อินทราษฎร์ประสิทธิ์) จังหวัดจันทบุรี, ประกาศนียบัตรวิชาชีพชั้นสูง (ปวส.) ต่อเนื่อง 5 ปี สาขาวิชาวิศวกรรมอิเล็กทรอนิกส์ และสาขาหุ่นยนต์เพื่อการอุตสาหกรรม วิทยาลัยอาชีวศึกษาเทคโนโลยีฐานวิทยาศาสตร์ จังหวัดชลบุรี, วิศวกรรมศาสตรบัณฑิต สาขาวิศวกรรมเทคโนโลยียานยนต์ มหาวิทยาลัยธรรมศาสตร์ ศูนย์พัทยา
ปีงบประมาณ2562จัดระบบติดตามประเมินผลการพัฒนาหลักสูตร วิจัยและพัฒนาความต้องการ ตลอดจนผลิตและพัฒนากําลังคนให้ตรงกับความต้องการอุตสาหกรรมกลุ่มเป้าหมายในเขตEECได้แก่ การผลิตกําลังคนหลักสูตรประกาศนียบัตรวิชาชีพชั้นสูง (ปวส.) ต่อเนื่อง 5 ปี ตามมาตรฐานKOSENสาขาวิชาวิศวกรรมอิเล็กทรอนิกส์ สาขาหุ่นยนต์เพื่อการอุตสาหกรรมและวิชาชีพระยะสั้น และโครงการพัฒนาครูและนักเรียน นักศึกษา ศึกษาและเรียนรู้รายวิชาในหลักสูตรเชื่อมโยงในสาขาวิชา ได้แก่ วิศวกรรมอิเล็กทรอนิกส์อัตโนมัติ วิศวกรรมการผลิตอัจฉริยะหุ่นยนต์ วิชาแบบกลอุตสาหกรรม และวิชาระบบผลิตอัจฉริยะ
ปีงบประมาณ2563เพื่อสร้างนวัตกรรมการเรียนการสอน เพื่อพัฒนาและเพิ่มศักยภาพบุคลากร รวมทั้งสร้างโครงข่ายเชื่อมโยงการเรียนรู้ อาทิ โครงการนวัตกรรมการเรียนการสอนเสมือนจริงแนวใหม่ตาม (นโยบายไทยแลนด์ 4.0) โครงข่ายเชื่อมโยงการเรียนรู้ (VirtualTraining Networks)เพื่อเสริมสร้างศักยภาพและยกระดับการเรียนรู้สําหรับการผลิตบัณฑิตเพื่อเป็นวิศวกรนวัตกรรมประยุกต์ โครงการผลิตและพัฒนากําลังคนสาขาระบบขนส่งทางรางแบบทวิวุฒิ เชื่อมโยงระดับอาชีวศึกษาต่างประเทศและระดับอุดมศึกษา โครงการพัฒนาหลักสูตรต่อเนื่องเชื่อมโยงนักธุรกิจน้อยสู่EECเป็นต้น
Writtenbyนวรัตน์ รามสูต,อิชยา กัปปา
Photo Creditอิทธิพล รุ่งก่อน,กิตติกร แซ่หมู่
Rewriterนวรัตน์ รามสูต
Editorบัลลังก์ โรหิตเสถียร